PATVIRTINTA

 Šiaulių lopšelio-darželio „Žilvitis“

direktoriaus 2017 m. rugsėjo 4 d.

 įsakymu Nr. V-38

**ŠIAULIŲ LOPŠELIS-DARŽELIS „ŽILVITIS“**

**DIRKETORIAUS PAVADUOTOJO UGDYMUI**

**PAREIGYBĖS APRAŠYMAS**

**I. BENDROSIOS NUOSTATOS**

1. Lopšelio-darželio direktoriaus pavaduotojas ugdymui yra darbuotojas, dirbantis pagal darbo sutartį. Biudžetinės įstaigos direktoriaus pavaduotojo ugdymui pareigybė priskiriama vadovų ir jų pavaduotojų pareigybių grupei.

2. Pareigybės lygis – A2.

**II. SPECIALŪS REIKALAVIMAI DIREKTORIAUS PAVADUOTOJUI UGDYMUI**

 3. Darbuotojas, einantis šias pareigas, turi atitikti šiuos specialiuosius reikalavimus:

 3.1. turėti ne žemesnį kaip aukštąjį pedagoginį išsilavinimą;

 3.2. ne mažesnį kaip 3 metų pedagoginio darbo stažą;

 3.3. turėti nustatytas vadovavimo Švietimo įstaigai kompetencijas, kurių lygis atitinka Lietuvos Respublikos švietimo ir mokslo ministro (toliau - švietimo ir mokslo ministras) patvirtintus reikalavimus;

 3.4. turėti ne mažesnę kaip vienerių metų vadovavimo asmenų grupei (grupėms) patirtį;

 3.5. mokėti naudotis informacinėmis technologijomis;

 3.6. gerai mokėti lietuvių kalbą, jos mokėjimo lygis turi atitikti Valstybinės kalbos mokėjimo kategorijų, patvirtintų Lietuvos Respublikos Vyriausybės 2003 m. gruodžio 24 d. nutarimu Nr. 1688 “Dėl valstybinės kalbos mokėjimo kategorijų patvirtinimo ir įgyvendinimo”, reikalavimus;

 3.7. ne žemesniu kaip B1 kalbos mokėjimo lygiu bent vieną iš trijų Europos Sąjungos darbo kalbų (anglų, prancūzų ar vokiečių).

**III. ŠIAS PAREIGAS EINANČIO DARBUOTOJO FUNKCIJOS**

 4. Lopšelio-darželio direktoriaus pavaduotojas ugdymui vykdo šias funkcijas:

# 4.1. telkia pedagogus valstybinei švietimo politikai įgyvendinti, strateginiam planui ir veiklos programoms parengti bei vykdyti;

 4.2. koordinuoja specialiųjų poreikių ugdytinių ugdymą, organizuoja Vaiko gerovės komisijos darbą;

 4.3. stebi, analizuoja ugdymo procesą ir vertina ugdymo kokybės rezultatus;

 4.4 vykdo pedagoginę priežiūrą;

 4.5. teikia pagalbą pedagogams, prižiūri, kaip vykdomi lopšelio-darželio veiklą reglamentuojantys dokumentai;

 4.6. skatina pedagogus profesiniam tobulėjimui, dalykiniam bendradarbiavimui, atestavimuisi ir ruošia atestacinę pedagogų dokumentaciją;

4.7. vykdo pedagoginio darbo patirties sklaidą;

 4.8. vykdo narkotinių bei psichotropinių medžiagų vartojimo prevenciją;

4.9. palaiko ryšius su vaikų teisių organizacijomis;

4.9. organizuoja tėvų švietimą;

4.10. rūpinasi lopšelio-darželio ryšiais;

4.11. imasi priemonių, kad laiku būtų suteikta pagalba vaikui, kurio atžvilgiu buvo taikytas smurtas, prievarta, seksualinio ar kitokio pobūdžio išnaudojimas, informuojant lopšelio-darželio direktorių, Vaiko teisių apsaugos skyrių;

4.12. vykdo trumpalaikius lopšelio-darželio direktoriaus pavedimus ir užduotis;

4.13. rengia pedagogų darbo grafikus.

4.14. derina ir planuoja IK krepšelio racionalų lėšų panaudojimą pažintinei bei ugdomajai veiklai įgyvendinti;

4.15. nustato šioms veikloms skiriamų lėšų panaudojimo galimybes ir principus.

**IV. DIREKTORIAUS PAVADUOTOJO UGDYMUI TEISĖS**

5. Lopšelio-darželio direktoriaus pavaduotojas ugdymui turi teisę:

5.1.kelti kvalifikaciją pagal jo pareigoms nustatytus kvalifikacinius reikalavimus, atestuotis švietimo ir mokslo ministro nustatyta tvarka;

5.2. nustatyta tvarka gauti Lietuvos Respublikos Darbo kodekse nustatytas atostogas ir valstybės nustatytas lengvatas;

5.3. pasirinkti pedagoginės veiklos turinį, organizavimo būdus ir formas, nepažeidžiant pedagoginės etikos normų, bendrųjų pedagogikos ir psichologijos principų;

5.4. teikti siūlymus dėl ugdymo programų, metodinių rekomendacijų ir kitų dokumentų tobulinimo;

5.5. teikti siūlymus dėl reikiamo inventoriaus ir ugdymo priemonių įsigijimo;

5.6. dalyvauti įstaigos, miesto, rajono, respublikos metodinėje kūrybinėje veikloje;

5.7. pasirinkti darbo formas su tėvais;

5.8. dalyvauti įstaigos savivaldoje.

**V. ŠIAS PAREIGAS EINANČIO DARBUOTOJO ATSAKOMYBĖ**

 6. Lopšelio-darželio direktoriaus pavaduotojas ugdymui tiesiogiai atskaitingas lopšelio-darželio direktoriui.

 7. Lopšelio-darželio direktoriaus pavaduotojas ugdymui teisės aktų nustatyta tvarka atsako už:

7.1. funkcijų, išvardintų šiame pareigybės aprašyme bei lopšelio-darželio nuostatuose, atlikimą;

7.2. ugdomosios veiklos organizavimą įstaigoje ir jos rezultatus;

7.3. žaislų, ugdymo priemonių apskaitos teisingumą;

7.4. informacijos pateikimą pedagogams;

7.5. išvykus lopšelio-darželio direktoriui, jį pavaduoja;

7.6. Lietuvos Respublikos įstatymų ir kitų teisės aktų, Savivaldybės tarybos sprendimų, Savivaldybės mero potvarkių, Savivaldybės administracijos direktoriaus, Savivaldybės administracijos Švietimo, kultūros ir sporto departamento, Švietimo skyriaus vedėjo, lopšelio-darželio direktoriaus įsakymų laikymąsi bei tinkamą įgyvendinimą lopšelyje-darželyje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRITARTA

Lopšelio-darželio „Žilvitis“

tarybos 2017 m. birželio 9 d.

posėdžio protokolu Nr. DT-3